Държавен вестник, бр. 9, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  9
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 6
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за ратифициране на Спогодбата между 
правителството на Република България и пра­
вителството на Държавата Катар за въздушни 
съобщения, приет от ХLI Народно събрание 
на 21 януари 2010 г.
Издаден в София на 25 януари 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за ратифициране на Спогодбата между пра­
вителството на Република България и прави­
телството на Държавата Катар за въздушни 
съобщения
Член единствен. Ратифицира Спогодбата 
между правителството на Република Бълга­
рия и правителството на Държавата Катар за 
въздушни съобщения, подписана на  14 април 
2009 г. в София.
Законът е приет от 41-ото Народно събрание 
на 21 януари 2010 г. и е подпечатан с офици­
алния печат на Народното събрание.
Председател на Народното събрание: 
Цецка Цачева
555
ПРЕЗИДЕНТ 
НА РЕПУБЛИКАТА
УКАЗ № 14
На основание чл. 101, ал. 1 от Конститу­
цията на Република България
П О С ТА Н О В Я В А М :
Връщам за ново обсъждане в Народното 
събрание Закона за изменение и допълнение 
на Закона за отбраната и въоръжените сили 
на Република България, приет от ХLI Народно 
събрание на 20 януари 2010 г.
Издаден в София на 1 февруари 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
МОТИВИ
за връщане за ново обсъждане в Народ­
ното събрание на разпоредби от Закона за 
изменение и допълнение на Закона за от­
браната и въоръжените сили на Република 
България, приет от Народното събрание на 
20 януари 2010 г.
Уважаеми дами и господа народни пред­
ставители,
Приетият на 20 януари 2010 г. Закон за 
изменение и допълнение на Закона за от­
браната и въоръжените сили на Република 
България за пореден път внася изменения в 
нормативната уредба на изключително важна 
материя, която пряко засяга националната 
сигурност, отбраната и въоръжените сили  на 
Република България.
В закона се съдържат редица правилни и 
обосновани законодателни решения, които аз 
подкрепям. Сред тях са усъвършенстването 
на правната уредба относно недопускането 
на конфликт на интереси, възстановяването 
на сухопътните войски, военновъздушните 
сили и военноморския флот като видове въ­
оръжени сили. С измененията се подновява 
договорното начало при осъществяването на 
военната служба и се разширяват някои от 
гражданските права на военнослужещите, 
към което трябва да се стремим. Развива се 
и идеята за оптимизиране на интегрирания 
модел на ръководство на отбраната. Оце­
нявам положително факта, че Българската 
армия е определена като национална военна 
институция.
Въпреки това намирам за спорни някои 
законодателни решения.
Не мога да се съглася с изменението на 
законовата уредба с § 28, което фактически 
води до отмяната на чл. 82, ал. 2 от дейст­
ващия ЗОВСРБ. По същество става дума за 
това, че е премахната изричната разпоредба, 
която предвижда подчиненост на началника 
на отбраната на Президента  на Република­
та при осъществяване на правомощията му 
на върховен главнокомандващ Въоръжените 
сили. Практически чрез това законодателно 
решение не се посочва субординацията и 
йерархическата зависимост на началника на 
отбраната спрямо държавния глава, когато 
той взема решения в областта на национал­
ната сигурност.